“ทิสโก้” เปิดมุมมองหุ้นสื่อสารหลังกสทช.ถอดคลื่น 700MHz แนะจับตาท่าที “CAT-TOT”
“ทิสโก้” เปิดมุมมองหุ้นสื่อสารหลังกสทช.ถอดคลื่น 700MHz แนะจับตาท่าที "CAT-TOT"
“ทิสโก้” เปิดมุมมองหุ้นสื่อสารหลังกสทช.ถอดคลื่น 700MHz แนะจับตาท่าที "CAT-TOT"
19 ธ.ค. 2562

บริษัทหลักทรัพย์ทิสโก้ จำกัด ระบุในบทวิเคราะห์ (19 ธ.ค.62) ว่า หลังจาก คณะกรรมการกิจการกระจายเสียง กิจการโทรทัศน์ และกิจการโทรคมนาคม (กสทช.) ได้กล่าวเมื่อวานนี้ว่าจะยกเลิกการนำคลื่น 700MHz เข้าทำประชาพิจารณ์ โดยเหลือเพียงคลื่น 1800MHz (7 สัญญาคลื่นละ 2×5) คลื่น 2600 MHz (19 สัญญาคลื่นละ 1×10) และ 26-28GHz (27 สัญญาคลื่นละ 1x100MHz) ในการประมูลวันที่ 16 ก.พ.63 ส่งผลให้ราคาหุ้นกลุ่มสื่อสารปรับตัวเพิ่มขึ้นมากกว่าตลาด
ทั้งนี้ เบื้องต้นดูเหมือนจะเป็นปัจจัยบวกหลังคลื่น 700MHz มีราคาที่สูงถึงสัญญาละ 8.79 พันล้านบาท และจำนวนใบอนุญาตที่ต่ำทำให้มีความเสี่ยงที่สูง อย่างไรก็ตามผู้ประกอบการทั้ง 3 รายไม่มีใครสนใจคลื่นนี้ โดยทั้ง ADVANC, DTAC และ TRUE ต่างมีคลื่น 700 MHz อยู่ 2×10 MHz ในช่วง 6 เดือนที่ผ่านมา ทำให้ไม่มีความจำเป็นต้องประมูลเพิ่ม
โดยมองว่า ตลาดอาจคาดว่าการยกเลิกการประมูลคลื่น 700MHz จะทำให้คลื่น 2600 MHz เลื่อนออกไปด้วย แต่บล.ทิสโก้ เชื่อว่าคลื่น 2600MHz แม้จะไม่ได้รับความนิยมเท่าคลื่น 3.6GHz แต่เชื่อว่าการขยายระบบ 5G ในเชิงรุกในสหรัฐฯ และจีนจะทำให้ความต้องการคลื่นที่มีความถี่สูงเพิ่มขึ้น และเพื่อให้ก้าวทันประเทศอื่นใน ASEAN
สำหรับในอดีตที่ผ่านมามีหน่วยงานของรัฐวิสาหกิจ 2 แห่งให้ความสนใจในระบบ 5G ในส่วนที่คนไม่นิยม โดย CAT มีความสนใจที่จะเอาคลื่น 700MHz มาทดแทนคลื่น 850MHz เดิม เนื่องจากเอกชนมีความต้องการต่ำ และเมื่อ กสทช. นำคลื่นในส่วนนี้ออกทำให้หน่วยงานเหล่านี้ต้องมาประมูลแข่งกับเอกชน โดยทั้ง CAT และ TOT มีเงินสดรวมกันกว่า 1 แสนล้านบาท และมีความได้เปรียบเอกชน
ขณะที่ต้องจับตาว่า CAT และ TOT จะเข้าประมูลหรือไม่ โดยเชื่อว่า การถอนตัวของ CAT และ TOT จะเป็นปัจจัยบวกต่อกลุ่ม และให้ ADVANC, DTAC และ TRUE แบ่งคลื่นกัน ปัจจุบันทางหน่วยงานทั้ง 2 ยังไม่แสดงเจตจำนงในการเข้าประมูลรอบนี้ แต่มองว่าหากมีการเปลี่ยนแปลงในอนาคตจะเป็นความเสี่ยงของกลุ่ม แนะนำให้ “ซื้อ” INTUCH และ TRUE โดยมีมูลค่าที่เหมาะสม 71.00 บาท และ 7.00 บาท
 
 